**Paskaidrojuma raksts
Kuldīgas novada pašvaldības saistošie noteikumi Nr. /2023**

**“Par decentralizēto kanalizācijas pakalpojumu sniegšanas un uzskaites kārtību Kuldīgas novada pašvaldībā”**

|  |  |
| --- | --- |
| Paskaidrojuma raksta sadaļa | Norādāmā informācija  |
| 1. Mērķis un nepieciešamības pamatojums  | Saistošo noteikumu būtība ir noteikt decentralizēto kanalizācijas sistēmu, kuras nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai, kontroles un uzraudzības kārtību; minimālo biežumu notekūdeņu un nosēdumu izvešanai no decentralizētajām kanalizācijas sistēmām; prasību minimumu asenizatoriem; asenizatoru reģistrācijas kārtību; decentralizēto kanalizācijas sistēmu reģistrācijas kārtību; decentralizēto kanalizācijas pakalpojumu sniegšanas un uzskaites kārtību, tai skaitā pašvaldības kompetenci minētajā jomā; decentralizēto kanalizācijas sistēmu īpašnieku un valdītāju pienākumus; atbildību par saistošo noteikumu pārkāpumiem Kuldīgas novada administratīvajā teritorijā.Ūdenssaimniecības pakalpojuma likuma 6. panta ceturtās daļas 5. punkts un MK Noteikumu Nr. 384 no 2017. gada 27. jūnija "[Noteikumi par decentralizēto kanalizācijas sistēmu apsaimniekošanu un reģistrēšanu](https://likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu)" [6. punkts](https://likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu#p6) nosaka, ka pašvaldība izdod saistošos noteikumus par decentralizēto kanalizācijas pakalpojumu sniegšanas un uzskaites kārtību. |
| 2. Fiskālā ietekme uz pašvaldības budžetu  | Noteikumu īstenošanai nav fiskālās ietekmes uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Pozitīva sociālā ietekme un ietekme uz vidi – sakārtojot decentralizēto kanalizācijas sistēmu jautājumus tiks novērsti draudi cilvēku veselībai un vide.Uzņēmējdarbības vidi un konkurenci saistošie noteikumi neietekmē. |
| 4. Ietekme uz administratīvajām procedūrām un to izmaksām  | Saistošie noteikumi tiks publicēti oficiālajā izdevumā "Latvijas Vēstnesis", pašvaldības informatīvajā izdevumā un pašvaldības mājaslapā.Institūcija, kurā privātpersona var vērsties saistošo noteikumu piemērošanā, ir Kuldīgas novada pašvaldība un sekojoši pašvaldības Sabiedrisko ūdenssaimniecības pakalpojumu sniedzēji: SIA “KULDĪGAS ŪDENS” vai SIA “SKRUNDAS KOMUNĀLĀ SAIMNIECĪBA”.Administratīvo procesu izmaksas saimnieciskās darbības veicējiem, fiziskajām personām, nevalstiskā sektora organizācijām, budžeta finansētām institūcijām un citām personām nav paredzētas. |
| 5. Ietekme uz pašvaldības funkcijām un cilvēkresursiem  | Pašvaldību funkcijas, kuru izpildei tiek izstrādāti šie saistošie noteikumi – pašvaldību autonomā funkcija, saskaņā ar Pašvaldības likuma 4. panta 1. daļas 1. punktā, 6. punktā, ūdenssaimniecības pakalpojumu organizēšana, gādāt par iedzīvotāju veselību.Saistošo noteikumu izpildes nodrošināšanai pašlaik nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci.  |
| 6. Informācija par izpildes nodrošināšanu  | Pašlaik nav paredzēta jaunu institūciju izveide, esošo likvidācija, reorganizācija, vai jaunu darba vietu izveide, bet nākotnē var būt nepieciešami papildus resursi noteikumu izpildes un kontroles nodrošināšanai.  |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildus izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām  | Saistošo noteikumu projektu izstrādājusi Pašvaldības speciālistu darba grupa, saistošo noteikumu izstrādes procesā notikušas konsultācijas ar novada pašvaldības Sabiedrisko ūdenssaimniecības pakalpojumu sniedzējiem. Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tiek publicēts Kuldīgas novada pašvaldības tīmekļa vietnē: [www.kuldigasnovads.lv](http://www.kuldigasnovads.lv). Plānotais sabiedrības līdzdalības veids – priekšlikumu un iebildumu izvērtēšana pēc projekta publicēšanas pašvaldības tīmekļa vietnē.Pēc sabiedrības viedokļa saņemšanas un izskatīšanas, saņemto priekšlikumu vai iebildumu apkopošanas, tos, izvērtējot lietderības apsvērumus, paredzēts iekļaut saistošajos noteikumos. |

Kuldīgas novada domes priekšsēdētāja Inese Astaševska